open-index/open-wikipedia-markdown huggingface dataset:
Ķeizargrieziens

thumbnail|upright=1.0|Bērna dzimšana ķeizargrieziena laikā
**Ķeizargrieziens** ir ķirurģiska procedūra, kad grūtniecei no dzemdes izņem augli un bērns/bērni pasaulē nāk, atverot vēdera dobumu un pārgriežot dzemdes sienu. Ķeizargriezienu parasti veic, kad bērna piedzimšana caur maksti apdraud bērnu vai māti, tas ir, dvīņu iznēsāšana, augsts asinsspiediens mātei, bērns nenāk ar galviņu pa priekšu, ap bērnu apsējusies nabassaite vai problēmas ar placentu. Ķeizargriezienu var veikt arī iepriekš to izplānojot ar ārstu, lai arī ar bērna iznēsāšanu nav problēmu.

## Atsauces

## Ārējās saites
Enna Heidona-Džonsa

**Enna Heidona-Džonsa** (; dzimusi ) ir bijusī angļu tenisiste, 1960. gadu viena no sieviešu tenisa līderēm, trīskārtēja ''Grand Slam'' vienspēļu uzvarētāja, pieckārtēja *Grand Slam* uzvarētāja sieviešu un jauktajās dubultspēlēs, divkārtēja *[[Billijas Džīnas Kingas kauss|Fed Cup]]* fināliste Lielbritānijas komandas sastāvā, galda tenisā — 1957. gada pasaules čempionāta fināliste, Starptautiskās tenisa slavas zāles locekle kopš 1985. gada.

## Grand Slam fināli

### Vienspēles: 9 (3—6)

 

### Dubultspēles: 6 (3—3)

 

### Jauktās dubultspēles: 6 (2—4)

* Lai gan abas komandas dalīja 1969. gada Austrālijas atklātā čempionāta jaukto dubultspēļu titulu, tas netiek ieskaitīts oficiālajā Grand Slam titulu skaitā.

## Vietas Grand Slam turnīros

#### Vienspēles

|}

#### Dubultspēles

|}

## Atsauces

## Ārējās saites
Turkuēna

**Turkuēna** (, , ) ir komūna un pilsēta Francijas ziemeļos, Odefransas reģionā. Turkuēna atrodas Noras departamentā, pie Francijas un Beļģijas robežas. 2020. gadā komūnā dzīvoja 99,2 tūkstoši iedzīvotāju. Faktiski Turkuēna ir Lilles piepilsēta, līdz Lilles centram ir 13 km.

## Vēsture
Pilsēta bija nozīmīga Francijas uzvaras vieta Francijas revolucionāro karu laikā. Maršals Šarls Pišegru un viņa ģenerāļi Žozefs Suams un Žans Moro sakāva apvienotos Lielbritānijas un Austrijas spēkus Turkuēnas kaujā 29. Floreālā II (1794. gada 18. maijā).

## Sadraudzības pilsētas
Turkuēnas sadraudzības pilsētas ir:

*  Bjella, Itālija
*  Botropa, Vācija
*  Jastšembe Zdroja, Polija
*  Mite, Vācija
*  Mīlhauzene, Vācija
*  Partizanski (Minska), Baltkrievija

## Atsauces

## Ārējās saites

* Tourcoing town council website
Krievijas Zinātņu akadēmija

**Krievijas Zinātņu akadēmija** (krievu *Российская академия наук*) ir Krievijas augstākā zinātniskā iestāde.

## Izveide
Izveidota 1991. gadā ar Krievijas PFSR prezidenta dekrētu PSRS Zinātņu akadēmijas (1925—1991) vietā, atjaunojot Krievijas Zinātņu akadēmiju (1917—1925).

2013. gadā Krievijas ZA tika pārveidota, iekļaujot tajā Krievijas Medicīnas zinātņu akadēmiju un Krievijas Lauksaimniecības zinātņu akadēmiju.

## Sastāvs

* Matemātikas zinātņu nodaļa ar sekcijām: Matemātikas, Lietišķās matemātikas un informātikas;
* Fizikas zinātņu nodaļa ar sekcijām: Vispārīgās fizikas un astronomijas, Kodolfizikas;
* Nanotehnoloģiju un informācijas tehnoloģiju nodaļa ar sekcijām: Skaitļošanas, lokācijas, telekomunikāciju sistēmu un elementu bāzes, Informācijas tehnoloģiju un automatizācijas, Nanotehnoloģiju;
* Enerģētikas, mašīnbūves, mehānikas un vadības procesu nodaļa ar sekcijām: Mehānikas, Mašīnbūves problēmu un vadības procesu, Enerģētikas;
* Ķīmijas un materiālzinātņu nodaļa ar sekcijām: Ķīmijas, Materiālzinātņu;
* Bioloģijas zinātņu nodaļa ar sekcijām: Vispārīgās bioloģijas, Fizikāli ķīmiskās bioloģijas;
* Fizioloģisko zinātņu nodaļa ar sekcijām: Fizioloģijas, Fundamentālās medicīnas;
* Zemes zinātņu nodaļa ar sekcijām: Ģeoloģijas, ģeofizikas, ģeoķīmijas un kalnrūpniecības zinātņu, Okeanoloģijas, atmosfēras fizikas un ģeogrāfijas;
* Vēstures un filoloģijas nodaļa ar sekcijām: Vēstures, Valodas un literatūras;
* Sabiedrisko zinātņu nodaļa ar sekcijām: Filozofijas, politoloģijas, socioloģijas, psiholoģijas un tiesību; Ekonomikas;
* Globālo problēmu un starptautisko attiecību nodaļa ar sekcijām: Globālo problēmu, Starptautisko attiecību;
* Medicīnas zinātņu nodaļa ar sekcijām: Klīniskās medicīnas, Medicīniski bioloģisko zinātņu, Profilaktiskās medicīnas;
* Lauksaimniecības zinātņu nodaļa ar sekcijām: Zemkopības, meliorācijas, ūdens un meža saimniecības, Zootehnikas un veterinārijas, Mehanizācijas, elekrifikācijas un automatizācijas, Augkopības, augu aizsardzības un biotehnoloģijas, Lauksaimniecības produkcijas glabāšanas un pārstrādes, Lauku ekonomikas, zemes attiecību un sociālās attīstības. 

## Ārējās saites
Boston Strangler (filma)

***Boston Strangler*** ir 2023. gada ASV vēsturiska krimināldrāmas filma, kuras režisors un scenārija autors ir Mets Raskins. Filmā galvenās lomas atveido Kīra Naitlija, Kerija Kūna, Alesandro Nivola, Kriss Kūpers un Deivids Dastmalčens.

Filma stāsta par laikraksta *[[Boston Record American]]* žurnālisti Loretu Maklohlinu, kura pirmā atklāja saikni starp vairākām slepkavībām 1960. gados Bostonā.

Filmas *Boston Strangler* pirmizrāde notika  straumēšanas platformā *[[Hulu]]*. Tīmekļa vietnē *[[Rotten Tomatoes]]* filmai ir 68% vērtējums.

## Atsauces

## Ārējās saites
Henrijs V (1989. gada filma)

**"Henrijs V"** () ir 1989. gada Apvienotās Karalistes vēsturiskā drāmas filma, kuras režisors ir Kenets Brana, kuram tā ir pirmā režisētā pilnmetrāžas filma. Filma balstīta uz Viljama Šekspīra tāda paša nosaukuma lugu un stāsta par Anglijas karali Henriju V, kura lomu atveido pats Kenets Brana. Pārējās lomas atveido Pols Skofīlds, Dereks Džekobi, Ians Holms, Braiens Blesids, Emma Tompsone, Aleks Makkovens, Džūdija Denča, Kristians Beils un Robijs Koltreins.

Filma guva plašu kritiķu atzinību un tiek uzskatīta par vienu no visu laiku labākajām Šekspīra lugu kino adaptācijām. Branu nominēja 62. Kinoakadēmijas balvai kategorijā "Labākais režisors" un "Labākais aktieris galvenajā lomā". Filma saņēma balvu kategorijā "Labākie kostīmi". Tīmekļa vietnē *[[Rotten Tomatoes]]* filmai ir 98% vērtējums.

## Atsauces

## Ārējās saites
Entonijs Manns

**Entonijs Manns** (; dzimis **Emīls Antons Bundsmans** (*Emil Anton Bundsmann*) , miris ) bija amerikāņu kinorežisors un skatuves aktieris.

Savu karjeru Manns sāka kā teātra aktieris, uzstājoties daudzos uzvedumos. 1937. gadā pārcēlās uz Holivudu, kur sāka strādāt kā jauno talantu meklētājs un aktieru atlases režisors. Vēlāk kļuvis par režisora asistentu, vairākkārt sadarbojoties ar Prestonu Stērdžisu. Viņa pirmā režisētā filma bija *[[Dr. Broadway]]* (1942). Veidojis filmas tādās studijās kā *[[RKO Pictures]]*, *[[Eagle-Lion Films]]*, *[[Universal Pictures]]* un *[[Metro-Goldwyn-Mayer]]*. Manna pirmā veiksmīgā filma bija *[[T-Men]]* (1947) pēc kā kļuva atpazīstams, strādājot pie vairākām *[[film noir]]* žanra filmām.

1950. gados Manns pievērsās pārsvarā vesterniem. Astoņās viņa filmās piedalījās Džeimss Stjuarts. Pazīstamākās no tām ir *[[Winchester '73]]* (1950), *[[Bend of the River]]* (1952), "Kailais piesis" (1953), "Vīrs no Laramijas" (*The Man from Laramie,* 1955) un "Glena Millera stāsts" (*Glenn Miller Story,* 1954). Viņa filmas kļuva populāras arī ārzemēs, īpaši Francijā, kur tā ietekmēja franču jaunā viļņa attīstību. 1955. gadā viens no franču jaunā viļņa pazīstamākajiem režisoriem Žaks Rivets Mannu, kopā ar Nikolasu Reju, Ričardu Bruksu un Robertu Oldriču, nodēvēja par "vienu no četriem labākajiem pēckara Holivudas režisoriem".

1960. gados Manns režisēja vairākas episkās filmas: vēsturisko drāmu *[[El Cid (filma)|El Cid]]* (1961) ar Čārltonu Hestonu un Sofiju Lorenu galvenajās lomās un *[[The Fall of the Roman Empire]]* (1964). Režisējis arī vēsturisko trilleri *[[The Tall Target]]* (1951), kara filmas *[[Men in War]]* (1957) un *[[The Heroes of Telemark]]* (1965) un spiegu trilleri *[[A Dandy in Aspic]]* (1968).

## Atsauces

## Ārējās saites
Campylosteira orientalis

***Campylosteira orientalis*** ir tīklblakšu suga. Kukaiņa ķermeņa garums ir ap 1,7 mm. Dzīvo pie vībotnes saknēm.

## Atsauces
Kareivis (dienesta pakāpe)

**Kareivis** ir zemākā militārā dienesta pakāpe Latvijas Nacionālajos bruņotajos spēkos, augstāka par to ir dižkareivja pakāpe. Pakāpes NATO kods ir OR-2. Tā ir atbilstoša zemessargam LR Zemessardzē un matrozim NBS Jūras spēkos. Citu valstu bruņotajos spēkos šīs dienesta pakāpes ekvivalents ir ierindnieks.

Vārdu "kareivis" mēdz kļūdaini lietot kā sinonīmu vārdam "karavīrs". Kareivis, sieviešu dzimtē — kareive, ir zemākā militārā dienesta pakāpe, bet karavīrs, sieviešu dzimtē — karavīre, ir profesijas apzīmējums, līdzīgi kā, piemēram, arhitekts vai skolotājs.

## Atsauces
Stephanitis lauri

***Stephanitis lauri*** ir tīklblakšu suga. 

## Izplatība
2012. gadā Krētas salā ievākti šīs tīklblakts īpatņi un aprakstīti ka jauna suga *Stephanitis lauri*. Krētā sastopama Damnoni pludmales apkārtnē. 2017. gadā sugu atklāja arī Francijas dienvidos. 2020. gadā novērota Itālijā uz zaļiem stādiem Toskānas (tai skaitā Pizā) un Ligūrijas rajonos. Šīs tīklblaktis tiek novērotas uz laurkokiem.

## Ekoloģija
*Stephanitis lauri* barojas uz dižciltīgā laura lapām, atrodoties uz lapas apakšpuses. Apakšpusē uz lapas, kur dzīvo tīklblaktis, atrodas arī viņu izkārnījumi. No lapas virspuses redzamas sekas no blakšu barošanās — plašas hlorofilitiskas izmaiņas, izbalējuši plankumi. Blaktis ir novērotas kā uz vientuļiem augiem, tā arī augu stādos. Turklāt, *Stephanitis lauri* ir novērotas arī uz kampara koka.

## Atsauces
Stephanitis rhododendri

***Stephanitis rhododendri*** ir tīklblakšu suga. Izplatīta Ziemeļamerikā un introducēta Eiropā ar ēriku dzimtas augiem rododendriem. Barojas blaktis galvenokārt uz hibrīdu rododendriem, Pontijas rododendra un platlapu kalmijas.

## Izplatība
*Stephanitis rhododendri* ir natīva suga Ziemeļamerikai, taču Eiropā tā ir introducēta. Pirmoreiz novērota Nīderlandē 20. gadsimta sākumā. Eiropā šī suga ievesta no Ziemeļamerikas kopā ar dekoratīviem rododendriem. Introducēta arī citās pasaules malās, tai skaitā Āfrikā, Āzijas ziemeļos (izņemot Ķīnu) un Austrālijā.

## Atsauces

## Ārējās saites
* *[https://species.nbnatlas.org/species/NHMSYS0020309856 Stephanitis rhododendri Horváth, 1905, Rhododendron Lacebug]*. NBN atlas
* *[https://bladmineerders.nl/parasites/animalia/arthropoda/insecta/hemiptera/heteroptera/cimicomorpha/tingoidea/tingidae/tinginae/stephanitis/stephanitis-rhododendri/ Stephanitis rhododendri Horváth, 1905, rhododendron lace bug]*. Plant Parasites of Europe: leafminers, galls and fungi
Mirt vēlreiz

**"Mirt vēlreiz"** () ir 1991. gada ASV un Apvienotās Karalistes *[[neo-noir]]* romantiskā trillera filma, kuras režisors ir Kenets Brana. Filmā galvenās lomas atveido Brana, Emma Tompsone, Endijs Garsija, Dereks Džekobi, Hanna Šigulla, Robins Viljamss un Veins Naits.

Filma stāsta par amnēzisku sievieti, kura tiek nogādāta Losandželosas bērnu namā, kā arī par privātdetektīvu, kurš cenšas noskaidrot viņas identitāti, atklājot, ka kāds pagātnes notikums var viņus apdraudēt.

Filmas "Mirt vēlreiz" pirmizrāde notika  un to izplatīja *[[Paramount Pictures]]*. Filma nopelnīja 38 miljonus ASV dolāru pie 15 miljonu budžeta un saņēma pozitīvas kritiķu atsauksmes. Džekobi nominēja BAFTA kino balvai kategorijā "Labākais aktieris otrā plāna lomā", bet Patriku Doilu nominēja Zelta globusa balvai kategorijā "Labākā oriģinālmūzika". Tīmekļa vietnē *[[Rotten Tomatoes]]* filmai ir 80% vērtējums.

## Atsauces

## Ārējās saites
Winchester '73

***Winchester '73*** ir 1950. gada ASV vesterna filma, kuras režisors ir Entonijs Manns. Filmā galvenās lomas atveido Džeimss Stjuarts, Šellija Vintersa, Dens Dureja un Stīvens Maknellijs. Vienas no savām pirmajām lomām atveido arī aktieri Roks Hadsons un Tonijs Kērtiss.

Filma stāsta par dārgas šautenes ceļojumu no viena īpašnieka pie otra.

Filmas *Winchester '73* pirmizrāde notika  un to izplatīja *[[Universal Pictures]]*. Šī bija pirmā no astoņām Manna filmām, kurā piedalījās Džeimss Stjuarts. Mūsdienās *Winchester '73* tiek uzskatīta par vienu no visu laiku labākajām vesterna filmām. Tīmekļa vietnē *[[Rotten Tomatoes]]* filmai ir 100% vērtējums. 2015. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Oncochila

***Oncochila*** ir tīklblakšu ģints.

*Oncochila* no citām tīklblakšu ģintīm atšķiras ar šādām īpašībām:
* segspārni izliekti;
* rieviņa, kas atdala iekšējo un vidējo laukumus uz segspārniem ir vāji redzama vai vispār izzūd;
* pronotuma sānu malas ļoti plašas un sniedzas gandrīz līdz vidusķīlīm, apņemot lielāku pronotuma diska daļu;
* pronotuma malu iekšēja daļa noapaļota;
* pronotuma sānu ķīļi saiet kopā uz priekšpusi.

## Atsauces
Fridolīna Rolfe

**Fridolīna Rolfe** (; dzimusi ) ir zviedru futboliste, spēlē uzbrucējas pozīcijā, Zviedrijas sieviešu futbola izlases dalībniece. 

## Karjera
Karjeras sākumā spēlēja *[[Tölö IF]]*. Zviedrijas augstākajā sieviešu futbola līgā *[[Damallsvenskan]]* debitēja 2011. gadā *[[Jitex BK]]* kluba sastāvā. No 2014. līdz 2016. gadam pārstāvēja *[[Linköpings FC]]*. 2016. gadā kļuva par Zviedrijas čempioni, divas reizes izcīnīja Zviedrijas kausu.

2016. gada novembrī parakstīja līgumu ar Vācijas klubu Minhenes "Bayern", sākot ar 2017. gada 1. janvāri. 2019. gada maijā pārgāja uz citu Vācijas klubu *[[VfL Wolfsburg (sievietes)|VfL Wolfsburg]]*. 2020. gadā kļuva par Vācijas sieviešu Bundeslīgas čempioni. 2020. gadā spēlēja arī UEFA Sieviešu čempionu līgas finālā, bet viņas komanda ar 1:3 piekāpās Lionas "Olympique".

2021. gada jūlijā pievienojās Spānijas komandai *[[FC Barcelona (sievietes)|FC Barcelona]]*, parakstot līgumu uz diviem gadiem. Šī kluba sastāvā 2022. un 2023. gadā kļuva par Spānijas čempioni. 2023. gadā ar Barselonas klubu uzvarēja arī Sieviešu čempionu līgā. 2023. gada janvārī Rolfe pagarināja līgumu ar *Barcelona* līdz 2026. gada jūnijam.

2012. gadā Zviedrijas U-19 izlases sastāvā uzvarēja Eiropas U-19 čempionātā sievietēm. Zviedrijas izlasē debitēja  draudzības spēlē pret Vāciju. Pirmos vārtus izlases labā guva  pret Poliju Eiropas čempionāta kvalifikācijas spēlē. 2016. gadā spēlēja vasaras olimpiskajās spēlēs Riodežaneiro un izcīnīja sudraba medaļu. Piedalījās arī 2019. gada FIFA Pasaules kausā, kur Zviedrijas izlase izcīnīja bronzas medaļas. Rolfe guva vārtus grupu turnīra spēlē pret Taizemi. 

 izcīnīja savu otro olimpisko sudraba medaļu. Olimpiskajā turnīrā viņa guva trīs vārtus. 2023. gada FIFA Pasaules kausā izcēlās ar vārtu guvumiem pirmajās divās spēlēs.

2021. un 2022. gadā atzīta par Zviedrijas gada labāko futbolisti un saņēmusi *[[Diamantbollen]]* balvu.

## Atsauces

## Ārējās saites
Agorafobija

**Agorafobija** ir garīgi un uzvedības traucējumi, īpaši trauksmes traucējumi, kam raksturīgi trauksmes simptomi situācijās, kad persona uztver savu vidi kā nedrošu un no kuras nav viegla izkļūšanas veida. Šādas situācijas var ietvert atklātas vietas, sabiedrisko transportu, iepirkšanās centrus, cilvēku pūļus un rindas vai vienkārši atrašanos ārpus savas mājas. Atrodoties šādās situācijās, var rasties panikas lēkme. Ietekmētie darīs visu, lai izvairītos no šādām situācijām. Smagos gadījumos cilvēki var kļūt pilnīgi nespējīgi pamest savas mājas.

Tiek uzskatīts, ka agorafobija rodas ģenētisku un vides faktoru kombinācijas dēļ. Stāvoklis bieži rodas ģimenēs, un to var izraisīt stresa vai traumatiski notikumi, piemēram, vecāku nāve vai uzbrukums. DSM-5 agorafobija ir klasificēta kā fobija kopā ar specifiskām fobijām un sociālajām fobijām. Citi apstākļi, kas var izraisīt līdzīgus simptomus, ir šķiršanās trauksme, posttraumatiskā stresa sindroms un rekurenti depresīvi traucējumi. Ir pierādīts, ka agorafobijas diagnoze ir saistīta ar depresiju, vielu lietošanu un pašnāvības domām.

Nereti agorafobija izzūd bez ārstēšanas. Ārstēšanu parasti veic ar konsultāciju veidu, ko sauc par kognitīvi biheiviorālo terapiju. Šāda terapija rada palīdz apmēram pusei cilvēku ar šādu fobiju. Dažos gadījumos tie, kuriem diagnosticēta agorafobija, ir ziņojuši par benzodiazepīnu un antipsihotisko līdzekļu palielināšanu. Agorafobija skar aptuveni 1,7% pieaugušo. Sievietes skar apmēram divas reizes biežāk nekā vīriešus. Stāvoklis bērniem ir reti sastopams, bieži sākas agrīnā pieaugušā vecumā un kļūst retāk sastopams vecumdienās.

## Atsauces
Roberts Gumnijs

**Roberts Kšištofs Gumnijs** (; dzimis ) ir poļu futbolists, spēlē aizsarga pozīcijā, pārstāv Polijas futbola izlasi. Kopš 2025. gada Gumnijs spēlē Polijas *[[Ekstraklasa]]* komandā Poznaņas "Lech".

Iepriekš Gumnijs ir spēlējis Polijas komandās ''Podbeskidzie'' un Vācijas klubā *[[FC Augsburg]]*.

Polijas futbola izlases rindās debitējis 2020. gadā. Pārstāvējis izlasi 2022. gada FIFA Pasaules kausā.

## Sasniegumi
**Lech Poznań**

* Polijas Superkauss: 2016

## Ārējās saites
Coventry City F.C.

***Coventry City Football Club*** ir profesionāls Anglijas futbola klubs no Koventri pilsētas, kas piedalās Anglijas otrajā spēcīgākajā līgā jeb Anglijas čempionātā. Klubs savas mājas spēles aizvada *[[Coventry Building Society Arena]]* stadionā, kurā ir 32 609 skatītāju vietas.

Klubs tika dibināts 1883. gadā kā *Singers F.C.*. Augstākajā līgā *Coventry City* pirmo reizi iekļuva 1967. gadā. 1969–70. gada sezonā augstākajā līgā klubs finišēja sestajā vietā, kas ir līdz šim augstākais rezultāts. 1970–71. gada sezonā klubs piedalījās Eiropas Starppilsētu gadatirgu kausā.

*Coventry City* augstākajā līgā pavadīja 34 gadus, izkrītot no Premjerlīgas 2001. gadā. 1987. gadā klubs izcīnīja FA kausu, kas līdz šim ir nozīmīgākā iegūtā trofeja.

## Sasniegumi

* **Anglijas futbola 2. līmenis (1893.—1992. Otrā divīzija; 1992.—2004. Pirmā divīzija; tagad — ''[[Anglijas futbola čempionāts|Championship]]'')**
** Čempioni (1): 1966–67
* **Anglijas futbola 3. līmenis** (pašlaik — *League One*)
** Čempioni (3): 1935–36 (dienvidu), 1963–64, 2019–20
** Vicečempioni (1): 1933–34 (dienvidu)
* **Anglijas futbola 4. līmenis** (pašlaik — *League Two*)
** Vicečempioni (1): 1958–59
** Izslēgšanas spēļu uzvarētāji (1): 2018
* **[[FA kauss]]**
** Čempioni (1): 1986–87
* **[[FA Charity Shield]]**
** Finālisti (1): 1987
* **EFL Trophy**
** Uzvarētāji (1): 2016–17

## Ārējās saites

*
Oldham Athletic A.F.C.

***Oldham Athletic Association Football Club*** ir profesionāls Anglijas futbola klubs no Oldemas pilsētas, kas piedalās Anglijas ceturtajā spēcīgākajā futbola līgā jeb *[[EFL League Two]]*. Klubs savas mājas spēles aizvada *[[Boundary Park]]* stadionā, kurā ir 13 512 skatītāju vietas.

Klubs 1895. gadā dibināts kā *Pine Villa F.C.* un piedalījās Mančestras un Lankašīras līgās. 1907. gadā klubs nokļuva Anglijas futbola līgā. Augstākajā līgā pirmo reizi *Oldham Athletic* iekļuva 1910. gadā. 1914.–1915. gada sezonā klubs augstākajā līgā finišēja otrajā vietā, kas līdz šim ir augstākais panākums. No augstākās līgas klubs izkrita 1923. gadā.

Turpmāk *Oldham Athletic* daudzus gadus pavadīja pēc spēka otrajā, trešajā un ceturtajā Anglijas līgā. 1990.–1991. gada sezonā klubs izcīnīja Otrās divīzijas titulu, tādējādi atgriežoties augstākajā līgā pēc 68 gadu pārtraukuma. 1992. gadā klubs bija viens no Anglijas Premjerlīgas dibinātājiem, bet divus gadus vēlāk no līgas izkrita. Klubs strauji izkrita arī uz pēc spēka trešo līgu. Piedzīvojot vairākas finansiālās krīzes, 2018. gadā klubs no *[[League One]]* izkrita uz *[[League Two]]*, bet 2021. gadā uz *[[National League]]* jeb pēc spēka piekto līgu, kļūstot par pirmo kādreizējo Premjerlīgas klubu, kas tur ir spēlējis.

## Sasniegumi

* **Anglijas futbola 2. līmenis (1893.—1992. Otrā divīzija; 1992.—2004. Pirmā divīzija; tagad — ''[[Anglijas futbola čempionāts|Championship]]'')**
** Čempioni (1): 1990–91
** Vicečempioni (1): 1909–10
* **Anglijas futbola 3. līmenis** (pašlaik — *League One*)
** Čempioni (3): 1952–53, 1973–74
* **Anglijas futbola 4. līmenis** (pašlaik — *League Two*)
** Vicečempioni (1): 1962–63
* **[[Anglijas Līgas kauss]]**
** Finālisti (1): 1989–90

## Ārējās saites

*
Dictyonota

***Dictyonota*** ir tīklblakšu ģints, kurā ietilpst aptuveni 60 sugas.

*Dictyonota* ģints pārstāvji atšķiras no citām tīklblaktīm ar šādām raksturīpašībām:
* antenas biezas;
* vismaz 3. antenu posms ar lieliem pauguriņiem, no kuriem aug izliekti vai taisni sariņi;
* antenu 4. posms nav biezāks par 3. posmu;
* pronotuma priekšējas malas šūnains veidojums nav jumtveidīgs un nav izvirzīts uz priekšu.

## Klasifikācija
Sugas:
* suga: *[[Dictyonota albipennis]]* Baerensprung, 1858
* suga: *[[Dictyonota astragali]]* Štusák & Önder, 1982
* suga: *[[Dictyonota atlantica]]* Peiicart, 1981
* suga: *[[Dictyonota atraphaxius]]* Golub, 1975
* suga: *[[Dictyonota dlabolai]]* Hoberlandt, 1974
* suga: *[[Dictyonota ephedrae]]* (Kerzhner, 1964)
* suga: *[[Dictyonota fuliginosa]]* A.Costa, 1853
* suga: *[[Dictyonota gobica]]* Golub, 1975
* suga: *[[Dictyonota gracilicornis]]* Puton, 1874
* suga: *[[Dictyonota guentheri]]* (Wagner, 1967)
* suga: *[[Dictyonota halimodendri]]* Golub, 1975]
* suga: *[[Dictyonota hispanica]]* (Gomez-Menor Ortega, 1955)
* suga: *[[Dictyonota horvathi]]* (Kiritshenko, 1914)
* suga: *[[Dictyonota kerzhneri]]* Golub, 1975
* suga: *[[Dictyonota larae]]* Golub, 1998
* suga: *[[Dictyonota lepida]]* (Horváth, 1905)
* suga: *[[Dictyonota marmorea]]* Baerensprung, 1858
* suga: *[[Dictyonota marqueti]]* Puton, 1879
* suga: *[[Dictyonota michaili]]* Günther, 2008
* suga: *[[Dictyonota mitoris]]* Drake & Hsiung, 1936
* suga: *[[Dictyonota nevadensis]]* Gomez-Menor, 1955
* suga: *[[Dictyonota nigella]]* Golub, 1998
* suga: *[[Dictyonota nigricosta]]* (Kerzhner & Josifov, 1966)
* suga: *[[Dictyonota oblita]]* P6ricart, 1981
* suga: *[[Dictyonota opaca]]* (Linnavuori, 1965)
* suga: *[[Dictyonota pardoi]]* Ribes, 1979
* suga: ✝*[[Dictyonota petrifacta]]* Golub & Popov, 2000
* suga: *[[Dictyonota phoenicea]]* Seidenstücker, 1963
* suga: *[[Dictyonota petrifracta]]* Golub & Popov, 2000
* suga: *[[Dictyonota phoenicea]]* Seidenstücker, 1963
* suga: *[[Dictyonota pulchella]]* Costa, 1863
* suga: *[[Dictyonota pulchricornis]]* (Kerzhner & Josifov, 1966)
* suga: *[[Dictyonota rectipilis]]* (Asanova, 1970)
* suga: *[[Dictyonota salsolae]]* Golub, 1975
* suga: *[[Dictyonota sareptana]]* Jakovlev, 1874
* suga: *[[Dictyonota strichnocera]]* Fieber, 1844
* suga: *[[Dictyonota teydensis]]* Lindberg, 1936
* suga: *[[Dictyonota theryi]]* (Montandon, 1897)
* suga: *[[Dictyonota xilingola]]* Jing, 1980

## Atsauces

## Ārējās saites
* *[https://ukrbin.com/index_class.php?id=38409 Genus: Dictyonota Curtis, 1827]*. Ukrainian Biodiversity Information Network
* *[https://www.mindat.org/taxon-2020731.html Dictyonota]*. mindat.org
Physatocheila

***Physatocheila*** ir tīklblakšu ģints, kurā ietilpst vairāk nekā 50 sugas. Latvijā ir sastopamas divas sugas *[[Physatocheila costata]]* un *[[Physatocheila smreczynskii]]*. 

No citām tīklblaktīm *Physatocheila* ģints sugas atšķiras ar šādām raksturīpašībām:
* segspārni plāni;
* segspārnu ķīlis, kas sadala iekšējo un vidējo laukumus ir augsts;
* pronotuma ieliektās sānu malas ir vairāk šauras, nesasniedz (parasti daudz) līdz vidusķīlim;
* pronotuma sānu ķīļi nesaskaras ar viduslaukumu.

## Atsauces

## Ārējās saites
* *[https://ukrbin.com/index.php?id=38918 Genus: Physatocheila Fieber, 1844: 80]*.
Dictyla

***Dictyla*** ir tīklblakšu ģints, kurā ietilpst ap 75 sugām. Izplatītas visā pasaulē, izņemot Antarktiku. Latvijā ir sastopamas četras sugas: *[[Dictyla convergens]]*, *[[Dictyla echii]]*, *[[Dictyla humuli]]* un *[[Dictyla lupuli]]*. 

*Dictyla* ģints sugas atšķiras no citām ar šādām raksturīpašībām:
* dziedzeru sinusu atveres bez kanāliem;
* pronotums ar trim ķīļiem;
* pronotuma sānu malas plaši izvērstas uz pronotuma disku, vāji izspīlētas;
* pronotuma mugurējais izaugums uz galotnes bez burbuļveidīga uztūkuma;
* segspārni pa vidu bez pauguriem;
* segspārnu sānu malas vismaz ar vienu šūnu rindu.

## Taksonomija
Sugas:
* suga: *[[Dictyla aridula]]* Linnavuori, 1961
* suga: *[[Dictyla concinna]]* Golub, 1979
* suga: *[[Dictyla convergens]]* (Herrich-Schäffer, 1835)
* suga: *[[Dictyla ditis]]* Golub, 1997
* suga: *[[Dictyla echii]]* (Schrank, 1782)
* suga: *[[Dictyla fulvescens]]*	(Kiritshenko, 1952)
* suga: *[[Dictyla humuli]]* (Fabricius, 1794)
* suga: *[[Dictyla indigena]]* (Wollaston, 1858)
* suga: *[[Dictyla lithospermi]]* Ribes, 1967
* suga: *[[Dictyla lopatini]]* Golub, 1997
* suga: *[[Dictyla lupuli]]* (Herrich-Schäffer, 1837)
* suga: *[[Dictyla minuta]]* Golub, 1976
* suga: *[[Dictyla mira]]* Golub, 1997
* suga: *[[Dictyla montandoni]]* (Horváth, 1885)
* suga: *[[Dictyla nassata]]* (Puton, 1874)
* suga: *[[Dictyla nervosa]]* Golub, 1997
* suga: *[[Dictyla nigra]]* Golub, 1981
* suga: *[[Dictyla orientalis]]* Golub, 1981
* suga: *[[Dictyla plana]]* Golub, 1997
* suga: *[[Dictyla platyoma]]* (Fieber, 1861)
* suga: *[[Dictyla rotundata]]* (Herrich-Schäffer, 1835)
* suga: *[[Dictyla ruficeps]]* (Horváth, 1905)
* suga: *[[Dictyla sahlbergi]]* (Horváth, 1906)
* suga: *[[Dictyla sima]]* Seidenstücker, 1975
* suga: *[[Dictyla subdola]]* (Horváth, 1905)
* suga: *[[Dictyla triconula]]* (Seidenstücker, 1954)
* suga: *[[Dictyla variabilis]]* Rodrigues, 1976

## Atsauces
Catoplatus

***Catoplatus*** ir tīklblakšu ģints, kurā ietilpst aptuveni 20 sugas. Latvijā sastopama viena suga *[[Catoplatus fabricii]]*.

No citām tīklblaktīm *Catoplatus* ģints pārstāvji atšķiras ar šādām raksturīpašībām:
* antenas cilindriskas;
* antenu 4. un 3. posmi visur vienādi plaši;
* pronotuma sānu malas noliektas vai piepaceltas.

## Atsauces

## Ārējās saites
* *[https://ukrbin.com/index.php?id=38254 Genus: 	Catoplatus Spinola, 1837: 167]*. Ukrainian Biodiversity Information Network
* *[https://dabasdati.lv/lv/image/5fbb1e539d1cabbd9d3e5f6c1365925b/323870/ Catoplatus]* DabasDati.lv
Begoniju dzimta

**Begoniju dzimta** () ir ķirbju rindas dzimta, kurā ir klasificētas 2 ģintis — begonijas (*Begonia*), kurā ir aptuveni 1000 sugas, un monotipiskā *[[Hillebrandia]]*, kura satur tikai vienu sugu. Dzimta ir izplatīta gandrīz visur tropu reģionos, un siltos mērenās joslas reģionos. Liela daļa sugu ir sastopama Amerikas kontinentos. *Hillebrandia* ir endēma Havaju salām.

Daudzas sugas un to hibrīdi tiek kultivēti kā dekoratīvie augi; bez tā dzimta nav ekonomiski nozīmīga.

## Atsauces
Psilobyrsa

***Psilobyrsa*** ir tīklblakšu ģints, kurā ietilpst tikai divas sugas. Sastopamas Brazīlijā.

## Atsauces
Stragulotingis

***Stragulotingis*** ir tīklblakšu ģints, kurā ietilpst sešas sugas. Izplatītas Centrālamerikā un Dienvidamerikā — Kostarikā, Panamā, Venecuēlā, Peru un Brazīlijā.

## Atsauces
Jaunogres pamatskola

**Jaunogres pamatskola** ir vispārizglītojoša mācību iestāde Ogrē.

## Vēsture
Kaut arī skola ir dibināta 1972. gadā, tās pirmsākumi meklējami 1946. gadā, kad Ogres pilsētas 7-gadīgajā skolā (tagad Ogres 1. vidusskola) atvēra pirmās klases ar apmācību krievu valodā, bet 1947. gadā izveidoja atsevišķu 7-gadīgo skolu. Līdz pat 1972. gadam mācības latviešu un krievu plūsmās notika Zinību ielā 3. 1972. gadā uzcēla jaunu **Jaunogres vidusskolas** ēku Mālkalnes prospektā 43, kurā mācības notika vienīgi krievu valodā.

2024. gada 1. augustā Jaunogres vidusskolu reorganizēja par **Jaunogres pamatskolu**.

## Direktori
# 1972—1980 — Aleksandrs Grišins
# 1980—1985 — Leonīds Sorokins
# 1986—1991 — Ņina Vaškevica
# 1991—2016 — Ludmila Sokolova
# 2017— *pašlaik* — Aleksandrs Horuženko

## Programmas
# Pamatizglītības programma (kods 21011121);
# Speciālās pamatizglītības programma izglītojamajiem ar mācīšanās traucējumiem, (kods 21015621)

## Atsauces
Lielvārdes pamatskola

**Lielvārdes pamatskola** ir vispārizglītojoša mācību iestāde Lielvārdē.

## Vēsture
Jau 1970. gados Edgara Kauliņa Lielvārdes vidusskolā bija izveidojušās atsevišķas krievvalodīgās klases. 1980. gados Padomju armijas vajadzībām Lielvārdes pilsētas ziemeļos uzcelts daudzdzīvokļu māju masīvs un 1984. gadā atvērta **Lielvārdes 2. vidusskola** ar krievu valodu kā mācību valodu. 1994. gadā Lielvārdes 2. vidusskola reorganizēta par **Lielvārdes pamatskolu** un ieviesta bilingvāla mācību metodika (latviešu un krievu valodās). Kopš 2001. gada notiek arī piecgadīgo un sešgadīgo bērnu sagatavošana. Kopš 2014. gada vairs netiek īstenota mazākumtautības mācību programma. No 2018. gada pirmskolas programmu apgūst arī trīsgadīgie un četrgadīgie.

2023. gadā uzsākta jauna bērnudārza būvniecība pretīm Lielvārdes pamatskolai.

## Programmas
# Pirmsskolas izglītības programmu (kods 01011111),
# Speciālās pirmsskolas izglītības programma izglītojamajiem ar jauktiem attīstības traucējumiem (kods 01015611)
# Pamatizglītības programmu (kods 21011111),
# Speciālās pamatizglītības programma izglītojamajiem ar mācīšanās traucējumiem (kods 21015611)

## Atsauces
Imantas 17. līnija

**Imantas 17. līnija** ir iela Rīgā, Zemgales priekšpilsētā, Zolitūdē. Iela sākas krustojumā ar Gramzdas ielu un beidzas kā strupceļš dzīvojamo māju mikrorajonā (turpinās kā savienojums gājējiem ar celiņu tīklu starp daudzstāvu dzīvojamajiem namiem). Kopējais ielas garums ir 110 metri, tā ir klāta ar asfalta segumu. Imantas 17. līnijā ir dažāda veida dzīvojamo ēku apbūve.

Vēsturiski ielas sākums bija mūsdienās neesoša Rikšotāju ielas daļa (tās vietā uzcelts Zolitūdes daudzstāvu namu masīvs).

Imantas 17. līnija ir savienota ar Gramzdas ielu (T veida krustojums).

## Skatīt arī
* Zolitūde

## Atsauces
Bezslavīšu dzimta

**Bezslavīšu dzimta** () ir dipsaku rindas augu dzimta, kas galvenokārt sastopama ziemeļu puslodes mērenajā joslā, bet dažas sugas ir sastopamas arī kalnos tropu joslā. Dzimtā ir klasificētas 5 ģintis un aptuveni 200 sugas. Trīs mazākās ģintis (bezslavītes (*Adoxa*), *Sinadoxa* un *Tetradoxa*) satur tikai lakstaugus, savukārt lielākajās ģintīs (irbenes (*Viburnum*) un plūškoki (*Sambucus*)) ir gan koki, gan lakstaugi.

Dzimtas augiem raksturīgas pretēji izvietotas, zobainas lapas, ziedkopas ar nelieliem ziediem, kuriem ir piecas vai retāk četras ziedlapiņas, un augļi ir kauleņi.

## Klasifikācija
Dzimtā ir klasificētas 5 ģintis:

* Bezslavītes (*Adoxa*) — Latvijā ir sastopama suga:
** Muskusa bezslavīte (*Adoxa moschatellina*)
* Irbenes (*Viburnum*) — Latvijā ir sastopama suga:
** Parastā irbene (*Viburnum opulus*) L.
* Plūškoki (*Sambucus*) — Latvijā ir sastopama sugas:
** Melnais plūškoks (*Sambucus nigra*) L.
** Sarkanais plūškoks (*Sambucus racemosa*) L.
* ģints *[[Sinadoxa]]*
* ģints *[[Tetradoxa]]*

## Atsauces
Dipsaku rinda

**Dipsaku rinda** () ir divdīgļapju rinda, kurā ir klasificētas aptuveni 2 dzimtas un 46 ģintis, kuru sugas ir izplatītas visā pasaulē, bet galvenokārt ziemeļu puslodē. Rindā ir klasificēti daudzi dekoratīvi augi, piemēram, sausserži (*Lonicera*), irbenes (*Viburnum*) un *[[Scabiosa]]*.

## Klasifikācija
Saskaņā ar APG IV sistēmu (segsēkļu klasifikācijas taksonomiskā sistēma) dipsaku rindā ir šādi taksoni:

Bezslavīšu dzimta (*Adoxaceae*), kurā ir klasificētas ģintis:

* Bezslavītes (*Adoxa*)
* Irbenes (*Viburnum*)
* Plūškoki (*Sambucus*)
* *Sinadoxa*
* *Tetradoxa*

Kaprifoliju dzimta (*Caprifoliaceae*), kurā ir klasificētas ģintis:

* Baldriāni (*Valeriana*) L.
* Baldriņi (*Valerianella*) Mill.
* Linnejas (*Linnaea*) Gronov. ex L.
* Sausserži (*Lonicera*) L.
* Sniegogas (*Symphoricarpos*) Duhamel
* *Abelia* R.Br.
* *Bassecoia* B.L.Burtt
* *Cephalaria* Schrad.
* *Diabelia* Landrein
* *Diervilla* Tourn. ex Mill.
* *Dipelta* Maxim.
* *Dipsacus* L.
* *Heptacodium* Rehder
* *Knautia* L.
* *Kolkwitzia* Graebn.
* *Leycesteria* Wall.
* *Lomelosia* Raf.
* *Morina* L.
* *Nardostachys* DC.
* *Patrinia* Juss.
* *Pseudoscabiosa* Devesa
* *Pterocephalidium* G.López
* *Pterocephalus* Vaill. ex Adans.
* *Pterothamnus* V.Mayer & Ehrend.
* *Pycnocomon* Hoffmanns. & Link
* *Scabiosa* L.
* *Succisa* Haller
* *Succisella* Beck
* *× Succisoknautia* Baksay
* *Triosteum* L.
* *Triplostegia* Wall. ex DC.
* *Vesalea* M.Martens & Galeotti
* *Weigela* Thunb.
* *Zabelia* (Rehder) Makino

## Atsauces
Aristobyrsa

***Aristobyrsa*** ir tīklblakšu ģints, kurā ietilpst tikai divas sugas. Izplatītas Dienvidamerikā — Panamā, Peru un Brazīlijā. *[[Aristobyrsa latipennis]]* barojas ar *[[Puteria]]* lapām.

## Atsauces
Saimons Beikers

**Saimons Lukass Beikers** (, dzimis ) ir Austrālijas aktieris un režisors.

Vislabāk pazīstams ar lomu *[[CBS]]* seriālos "Mentālists" (*The Mentalist*, 2008—2015) un ''The Guardian'' (2001—2004). Piedalījies arī tādās filmās kā "Losandželosa konfidenciāli" (1997), *[[Ride with the Devil]]* (1999), *[[Red Planet]]* (2000), "Miroņu zeme" (*Land of the Dead*, 2005), "Aplis 2" (*The Ring Two*, 2005), "Sātans Pradas brunčos" (2006), "Slepkava manī" (2010), "Riska robeža" (2011), "Trakais pirmais gads" (*I Give It a Year*, 2013).

## Ārējās saites
Stīvs Zāns

**Stīvens Džeimss Zāns** (; dzimis ) ir amerikāņu aktieris un komiķis.

Attēlojis lomas tādās filmās kā "Patiesība kož" (*Reality Bites*, 1994), "Mijkrēslis" (1995), "Lai ko tu darītu" (*That Thing You Do!*, 1996), "Tev pienācis pasts" (1998), "Ārpus redzesloka" (1998), "Mazais Stjuarts" (1999), "Izpriecas brauciens" (2001), "Mašīnas un zēni" (2001), "Tēti rīkojas" (*Daddy Day Care*, 2003), *[[Shattered Glass]]* (2003), "Runā" (2004), "Sahāra" (*Sahara*, 2005), "Izglābšanās" (*Rescue Dawn*, 2006), "Ideālā izglābšanās" (2009), "Grega dienasgrāmata" (2010), "Dalasas pircēju klubs" (2011), *[[The Ridiculous 6]]* (2015), "Labais dinozaurs" (2015), "Kapteinis Fantastika" (2016), "Karš par Pērtiķu planētu" (2017), "Kur palikusi Bernadeta?" (2019) un *[[Your Place or Mine]]* (2023).

## Ārējās saites
Rihards Bečers

**Rihards Bečers** (dzimis  Jelgavā) ir Latvijas futbola uzbrucējs.

Futbolista gaitas sācis FK Jelgava jauniešu komandā. 2020. gadā ar *Albatroz SC/FS Jelgava* komandu ieguva 1. vietu Latvijas 2. līgas čempionātā. 2022. gadā ar FS Jelgava komandu ieguva 1. vietu ''Optibet'' nākotnes līgas čempionātā. Rihards Bečers 23 spēlēs guva 13 vārtus kļūstot par komandas rezultatīvāko spēlētāju. 2023. gadā FS Jelgava sastāvā piedzīvoja savu debiju Latvijas futbola Virslīgā.
Riska robeža

**"Riska robeža"** () ir 2011. gada ASV drāmas filma, kuras režisors un scenārija autors ir J. C. Čendors. Filmā galvenās lomas atveido Kevins Speisijs, Pols Betanijs, Džeremijs Aironss, Zekerijs Kvinto, Penns Bedžlijs, Saimons Beikers, Mērija Makdonela, Demija Mora un Stenlijs Tuči.

Filmas sižets norisinās 24 stundu laikā lielā Volstrītas investīciju bankā 2007.—2008. gada globālās finanšu krīzes sākumā.

Filmas "Riska robeža" pirmizrāde notika  Sandensas kinofestivālā. Filmu izplatīja *[[Lionsgate]]* un *[[Roadside Attractions]]*. Filma guva augstu kritiķu novērtējumu, kā arī saņēma vairākus apbalvojumus un nominācijas. Čendoru nominēja 84. Kinoakadēmijas balvai kategorijā "Labākais oriģinālscenārijs". Tīmekļa vietnē *[[Rotten Tomatoes]]* filmai ir 87% vērtējums.

## Atsauces

## Ārējās saites
Zekerijs Kvinto

**Zekerijs Džons Kvinto** (, dzimis ) ir amerikāņu aktieris un producents.

Pazīstams ar galvenā antagonista lomu zinātniskās fantastikas seriālā "Izredzētie: Pasauli glābjot" (2006–2010), kā arī ar lomām filmās "Zvaigžņu ceļš" (2009), "Tumsā: Zvaigžņu ceļš" (2013) un "Zvaigžņu ceļš: Bezgalība" (2016). Par lomu seriālā *[[American Horror Story: Asylum]]* saņēmis ''Emmy'' balvas nomināciju.

Piedalījies arī tādās filmās kā "Riska robeža" (2011), ** (2015), "Snoudens" (*Snowden*, 2016) un "Viesnīca "Artemīda"" (*Hotel Artemis*, 2018).

## Ārējās saites
Tims Allens

**Timotijs Allens Diks** (, dzimis ) ir amerikāņu aktieris un komiķis.

Allens vislabāk pazīstams atveidojot galvenās lomas ABC situāciju komēdijā *[[Home Improvement]]* (1991—1999) un ABC/''Fox'' situāciju komēdijā "Pēdējais īstais vīrs" (2011—2021). Ieskaņojis Baza Gaismasgada lomu filmu ciklā "Rotaļlietu stāsts", par ko saņēmis *[[Annie Awards]]* balvu.

Piedalījies arī tādās filmās kā *[[Tropical Snow]]* (1988), "Santa Klauss" (*The Santa Clause*, 1994), "Galaktikas meklējumos" (1999), *[[Joe Somebody]]* (2001), "Plušķis" (2006), ''Zoom'' (2006), "Mežonīgais četrinieks" (*Wild Hogs*, 2007), *[[The Six Wives of Henry Lefay]]* (2009) un *[[Crazy on the Outside]]* (2010).

## Ārējās saites
Beikers

**Beikers** ( — 'cepējs'; sieviešu dzimtē Beikere) ir angļu cilmes uzvārds. Cilvēki ar šo uzvārdu:

* Filips Beikers Hols (*Philip Baker Hall*; 1931—2022) — amerikāņu aktieris;
* Filips Noels-Beikers (*Philip Noel-Baker*; 1889—1982) — britu politiķis, diplomāts, akadēmiķis, sportists un Nobela miera prēmijas laureāts;
* Saimons Beikers (*Simon Baker*; dzimis 1969. gadā) — Austrālijas aktieris un režisors;
* Šons Beikers (*Sean Baker*; dzimis 1971. gadā) — amerikāņu kinorežisors un scenārists.

## Skatīt arī
* Bakers
Bezslavītes

**Bezslavītes** () ir augu ģints bezslavīšu dzimtā, kurai pieder daudzgadīgi lakstaugi. Ģintī ir klasificētas četras sugas:

* *Adoxa corydalifolia* (C.Y.Wu, Z.L.Wu & R.F.Huang) Christenh. & Byng
* Muskusa bezslavīte (*Adoxa moschatellina*) L. — bieži sastopama visā Latvijā
* *Adoxa omeiensis* H.Hara
* *Adoxa xizangensis* G.Yao

## Atsauces
Žaža Gabora

**Žaža Gabora** (, dzimusi **Šāri Gābora** () , mirusi ) bija ungāru—amerikāņu aktrise.

1933. gadā Gabora piedalījās Ungārijas skaistumkonkursā, kurā izcīnīja otro vietu. Gadu vēlāk Vīnē uzsāka teātra aktrises karjeru. 1941. gadā emigrēja uz ASV. Viņas pirmā kinoloma bija otrā plāna loma filmā *[[Lovely to Look At]]* (1952). Vēlāk piedalījusies filmā *[[We're Not Married!]]* (1952), kā arī Džona Hjūstona filmā "Mulenrūža" (*Moulin Rouge*, 1952) attēlojusi vienu no savām retajām galvenajām lomām. Attēlojusi arī lomas filmās *[[Lili]]* (1953), "Ļaunuma pieskāriens" (1958), *[[Queen of Outer Space]]* (1958), *[[A Nightmare on Elm Street 3: Dream Warriors]]* (1987) un "Kailais ierocis 2 ½: baiļu smarža" (1991).

Ārpus ekrāna Gabora bija pazīstama ar savu ekstravaganto Holivudas dzīvesstilu, krāšņo personību un daudzām laulībām, tai skaitā ar viesnīcu magnātu Konradu Hiltonu un aktieri Džordžu Sandersu.

## Ārējās saites
Uz bīstamās zemes

**"Uz bīstamās zemes"** () ir 1951. gada ASV *[[film noir]]* melodrāmas filma, kuras režisors ir Nikolass Rejs. Filmā galvenās lomas atveido Aida Lupino, Roberts Raians un Vords Bonds. Filmas sižets balstīts uz Džeralda Batlera 1945. gada romānu *Mad with Much Heart*. Lai gan titros nav minēta, Lupino šī bija arī viena no pirmajām pieredzēm režijā, aizstājot Reju, kad viņš filmēšanas brīžos nebija pieejams.

Filma stāsta par lielpilsētas policistu, kuru sliktas uzvedības dēļ aizsūta uz sniegotu kalnu mazpilsētu palīdzēt notver jaunas meitenes slepkavu.

Filmas "Uz bīstamās zemes" pirmizrāde notika  un to izplatīja *[[RKO Pictures]]*. Filma saņēmusi pozitīvas kritiķu atsauksmes, īpaši no mūsdienu kritiķiem. Filma pazīstama ar Bernarda Hermana mūziku, kas spēcīgi ietekmēja viņa vienu no pazīstamākajiem veikumiem Alfreda Hičkoka filmā "Uz ziemeļiem caur ziemeļrietumiem" (1958). Tīmekļa vietnē *[[Rotten Tomatoes]]* filmai ir 89% vērtējums.

## Atsauces

## Ārējās saites
Baltijas republikāņu partija

**Baltijas republikāņu partija** (krievu: *Балтийская республиканская партия*) bija Krievijas politiskā partija, kas darbojās Kaļiņingradas apgabalā no 1993. gada 1. decembra līdz 2005. gada 21. februārim.

Partijas galvenā ideja bija paaugstināt apgabala statusu līdz republikai Krievijas Federācijas sastāvā. Baltijas republikāņu partija vairākkārt piedalījusies vēlēšanās gan vietējā, gan federālā līmenī.  Pēc partijas likvidēšanas vairāki BRP biedri ir dzīvojuši ārzemēs, jo viņiem tika piešķirts politiskais patvērums. Viens no viņiem ir bijušais deputāts un žurnālists Oļegs Berezovskis.

2015. gada 1. februārī 63 gadu vecumā nomira BRP dibinātājs Sergejs Pasjko.

Partijas biedri ārzemēs ir iestājušies pret Krievijas iebrukumu Ukrainā un par Kaļiņingradas apgabala neatkarību, kā arī uzskata, ka pēc kara šis reģions varētu kļūt par Eiropas Savienības sastāvdaļu.

## Ārējās saites
Alihans Bukeihanovs

thumb|Alihans Bukeihanovs 1907. gada decembī
**Alihans Bukeihanovs** (kazahu: *Әлихан Бөкейхан*, 1866—1937) bija kazahu politiskais un sabiedriskais darbinieks, skolotājs, žurnālists un etnogrāfs. Partijas "Alaš" dibinātājs un viens no tās līderiem. Alašas autonomijas valdības priekšsēdētājs no 1917. līdz 1920. gadam. Mūsdienu Kazahstānas historiogrāfijā tiek uzskatīts par pirmo Kazahstānas premjerministru.

20. gadsimta 20. un 30. gados NKVD arestēja viņu trīs reizes. 1937. gada 27. septembrī viņu notiesāja par piederību "teroristiskai organizācijai" un tajā pašā dienā nošāva (kopā ar Nigmetu Nurmakovu). 1989. gadā reabilitēts.

## Ārējās saites
Džordžs Sanderss

**Džordžs Henrijs Sanderss** (, dzimis , miris ) bija britu aktieris un dziedātājs, kura karjera ilga vairāk nekā 40 gadu. Pazīstams ar savu īpatnējo balsi un angļu akcentu, kas ļāva attēlot izsmalcinātus un bieži vien ļaunus tēlus.

Sanderss piedzima Sanktpēterburgā, bet 1917. gada Krievijas revolūcijas laikā ar ģimeni pārcēlies uz Lielbritāniju. Tur arī uzsācis savu aktiera karjeru. 1930. gadu vidū pārcēlies uz Holivudu. Kļuvis atpazīstams pēc lomām Alfreda Hičkoka filmās "Rebeka" (1940) un *[[Foreign Correspondent]]* (1940). Par lomu Džozefa Mankeviča filmā "Viss par Ievu" (1950) saņēmis Amerikas Kinoakadēmijas balvu kategorijā "Labākais aktieris otrā plāna lomā".

Piedalījies arī tādās filmās kā "Doriana Greja ģīmetne" (*The Picture of Dorian Gray*, 1945), *[[The Ghost and Mrs. Muir]]* (1947), *[[Samson and Delilah]]* (1949), *[[Ivanhoe]]* (1952), "Ceļojums uz Itāliju" (*Journey to Italy*, 1954), *[[King Richard and the Crusaders]]* (1954), "Kamēr pilsēta guļ" (1956), "Nolādēto ciemats" (*Village of the Damned*, 1960), *[[A Shot in the Dark]]* (1964), Betmens" (*Batman*, 1966), "Džungļu grāmata" (1967).

## Atsauces

## Ārējās saites
EFL League One

***English Football League One***, sponsorēšanas nolūkos pazīstama kā ***Sky Bet League One***, jeb vienkārši ***League One***, ir otra augstākā divīzija Anglijas futbola līgā, kā arī pēc spēka trešā augstākā Anglijas futbola līga. Čempionātā piedalās 24 komandas.

*League One* čempionāts tika izveidots 2004.—2005. gada sezonā. Pirms tam tas bija pazīstams kā Otrā divīzija. Viganas "Athletic" ir ieguvusi visvairāk (4) līgas čempionu titulus.

## Klubi 2025.—2026. gada sezonā

: * Note: Komandas sakārtotas alfabēta kārtībā.*

## Ārējās saites
*
Žaks Fresko

thumb|Žaks Fresko 2008. gada janvārī
**Žaks Fresko** (angļu: *Jacque Fresco*; dzimis  Bruklinā, miris  Sebringā) bija amerikāņu ražošanas inženieris, rūpnieciskais dizainers un futurologs.

Fresko bija *The Venus Project* direktors un dibinātājs, kura galvenās darbības jomas ir holistiskais dizains, pasīvās mājas, ilgtspējīgas pilsētas, uz resursiem balstīta ekonomika, universālā automatizācija, kibernētiskās tehnoloģijas un zinātnes loma sabiedrībā.

## Dzīves gājums
Žaks Fresko dzimis 1916. gada 13. martā Bruklinā, Ņujorkas rajonā. Viņa vecāki bija emigranti no Turcijas — sefardu ebreji. Viņa bērnība pagāja dzimtās pilsētas ielās.

Fresko mācījās vietējā valsts skolā. Kā stāstīja pats Žaks, jau no bērnības viņš sācis saprast nepieciešamību domāt globāli — lielā mērā to ietekmējis viņa vectēvs. Vienā no skolas stundām Žaks atteicās dot tradicionālo zvērestu ASV karogam, savu rīcību skaidrojot ar to, ka daudzus sasniegumus ir guvuši dažādu tautu cilvēki. Tāpēc viņš labprāt solītu uzticību planētai Zemei un visām dzīvajām būtnēm, nevis kādas konkrētas valsts karogam. Rezultātā direktors atļāva Žakam mācīties patstāvīgi ar nosacījumu, ka viņš katru nedēļu atskaitīsies viņam par to, ko ir iemācījies.

Divus gadus vēlāk skolas direktors nomira, un Žakam tika atņemtas privilēģijas. Pēc tam, divpadsmit gadu vecumā, viņš pameta skolu. Šajā laikā Žaks sāka interesēties par lidmašīnām, cenšoties izprast to darbības principu. 1929. gadā viņam izdevās nokļūt lidostā — Žaks staigāja tur stundām ilgi, taču ierobežotā piekļuve lidmašīnām tikai pastiprināja viņa motivāciju uzzināt pēc iespējas vairāk par gaisa transportu. Četrpadsmit gadu vecumā, Lielās depresijas laikā, Fresko pameta savu māju, lai ceļotu pa ASV.

Pēc Fresko teiktā, 1931. gadā viņš iepazinās ar Albertu Einšteinu. Astoņpadsmit gadu vecumā, 1934. gadā, Žaks sāka profesionāli nodarboties ar dizainu. 1939.—1940. gadā Žaks Fresko devās uz Tuamotu salām, kur sazinānās ar vietējiem iedzīvotājiem.

1942. gadā Žaks Fresko dienēja ASV Armijā. Viņš bija tehniskais konstruktors izstrādes nodaļā aviobāzē Ohaio štatā.

Žaka Freško idejas lielā mērā ietekmēja Manhatanas projekts. Viņš uzskatīja, ka enerģiju un resursus, kas tiek tērēti masu iznīcināšanas ieroču radīšanai, varētu novirzīt dzīves kvalitātes uzlabošanai un optimālu simbiotisku attiecību veidošanai starp cilvēku un dabu. 1975. gadā viņš izveidoja projektu *Sociocyberneering*, kas 1994. gadā pārtapa par *The Venus Project*.

Fresko bija precējies divreiz. Pirmā laulība notika, kad viņš dzīvoja Losandželosā, bet otrā — Maiami. Ar otro sievu Patriciju Žaks šķīrās 1957. gadā un pēc tam palika neprecējies, viņam piedzima dēls Ričards (1953—1976) un meita Bambi (1956—2010). Viņam bija arī brālis Dāvids un jaunāka māsa Freda.

Žaks Fresko nomira miegā 2017. gada 18. maijā no Pārkinsona slimības komplikācijām 101 gada vecumā.

## Atsauces

## Ārējās saites
EFL League Two

***English Football League Two***, sponsorēšanas nolūkos pazīstama kā ***Sky Bet League Two***, jeb vienkārši ***League Two***, ir zemākā divīzija Anglijas futbola līgā, kā arī pēc spēka ceturtā augstākā Anglijas futbola līga. Čempionātā piedalās 24 komandas.

*League Two* čempionāts tika izveidots 2004.–2005. gada sezonā. Pirms tam tas bija pazīstams kā Trešā divīzija. ''Chesterfield'' un ''Doncaster Rovers'' ir ieguvuši visvairāk (2) līgas čempionu titulus.

## Klubi 2025.—2026. gada sezonā

:* Piezīme: Komandas sakārtotas alfabētiskā secībā.*

## Ārējās saites

*
Swindon Town FC

***Swindon Town Football Club*** ir profesionāls Anglijas futbola klubs no Svindonas pilsētas, kas piedalās Anglijas ceturtajā spēcīgākajā futbola līgā jeb <u>''League Two''</u>. Klubs tika dibināts 1879. gadā. Kopš 1896. gada klubs savas mājas spēles aizvada *[[County Ground]]* stadionā, kurā ir 15 547 skatītāju vietas.

1969. gadā klubs izcīnīja savu pirmo un pašreiz vienīgo trofeju – Anglijas Līgas kausu, finālā pieveicot ''Arsenal''. 1990. gadā klubs uzvarēja Otrās divīzijas izslēgšanas spēlēs, tomēr dalība Anglijas augstākajā līgā nākamajā sezonā klubam tika liegta, pārkāptu Anglijas futbola līgas noteikumu dēļ. 1993. gadā, trenera Glena Hodla vadībā, klubs pirmo reizi iekļuva Anglijas augstākajā futbola līgā, Anglijas Premjerlīgā, kur pavadīja vienu sezonu.

## Sasniegumi

* **Anglijas futbola 2. līmenis (1893.—1992. Otrā divīzija; 1992.—2004. Pirmā divīzija; tagad — ''[[Anglijas futbola čempionāts|Championship]]'')**
** Izslēgšanas spēļu uzvarētāji (2): 1990, 1993
* **Anglijas futbola 3. līmenis** (pašlaik — *League One*)
** Čempioni (1): 1995–96
** Vicečempioni (2): 1962–63, 1968–69
** Izslēgšanas spēļu uzvarētāji (1): 1987
* **Anglijas futbola 4. līmenis** (pašlaik — *League Two*)
** Čempioni (3): 1985–86, 2011–12, 2019–20
* **Dienvidu futbola līga**
** Čempioni (2): 1910–11, 1913–14
* **Rietumu līga**
** Čempioni (1): 1898–99
* **[[Anglijas līgas kauss]]**
** Čempioni (1): 1968–69
* **EFL Trophy**
** Finālisti (1): 2011–12
* **[[FA Charity Shield]]**
** Finālisti (1): 1911

## Ārējās saites

*
Irbenes

**Irbenes** () ir ģints bezslavīšu dzimtā. Tās dabiskais izplatības areāls ir no mērenās un subtropu ziemeļu puslodes līdz Andiem un tropiskajai Āzijai. Ģintī klasificētas 140—200 sugas, no kurām Latvijā sastopama tikai viena — parastā irbene (*Viburnum opulus*).

Iepriekš ģints bija iekļauta sausseržu kaprifoliju dzimtā. Irbeņu ģintī ietilpst mūžzaļie vai lapu koku krūmi vai (dažos gadījumos) mazi koki, kuru dzimtene ir mērenā ziemeļu puslode. Dažas sugas izplatās tropu kalnu reģionos Dienvidamerikā un Dienvidaustrumāzijā. Āfrikā ģints sastopama tikai Atlasa kalnos.

Vispārīgais nosaukums *Viburnum* radies latīņu valodā, kur tas attiecās uz vilnaino irbeni (*V. lantana).* 

## Atsauces
Bulgārijas turki

thumb|Turki Bulgārijas apgabalos
**Bulgārijas turki** (turku: *Bulgaristan Türkleri*) ir otra lielākā etniskā, lingvistiskā un reliģiskā iedzīvotāju grupa mūsdienu Bulgārijas Republikā pēc bulgāriem. Saskaņā ar tautas skaitīšanas datiem 2011. gadā turki veidoja 8,5 % no valsts iedzīvotājiem jeb 588 000 cilvēku. Pēc reliģiskās piederības pārsvarā ir musulmaņi sunnīti, bet ir arī šiīti (aptuveni 50 000 cilvēku) un neliels skaits kristiešu (pareizticīgie, protestanti un katoļi).

Dzimtā valoda ir turku, lielākā daļa runā arī bulgāru valodā (Bulgārijas vidējās izglītības valoda). Precīzu turku skaitu Bulgārijā ir problemātiski noteikt, jo tautas skaitīšanas laikā daži musulmaņu etnisko minoritāšu pārstāvji (romi, čerkesi un pomaki) ziņo, ka ir turki.

## Ārējās saites
Akmens tilts

**Akmens tilts** var būt:

* Akmens tilts — tilts Rīgā, Latvijā;
* Akmens tilts — tilts Skopjē, Ziemeļmaķedonijā;
* Akmens tilts — bijušais tilts Tartu, Igaunijā.